অস্ট্রেলিয়ান ওপেনের প্রথম রাউন্ডেই বড়সড় অঘটন। খারাপ ফর্ম কাটিয়ে নাদাল এই  টুর্নামেন্টকে ফিরে আসার মঞ্চ করতে চেয়েছিলেন। কিন্তু একেবারে গোড়াতেই স্বপ্নভঙ্গ। হেরে গেলেন ফার্নান্দো ভার্দাসকোর কাছে। খেলার ফল ৭-৬, ৪-৬, ৩-৬, ৭-৬, ৬-২।
একসময়ে পাঁচ সেটে খেলা গড়ালে ধরেই নেওয়া হত নাদালের জয় নিশ্চিত। স্ট্যামিনা আর স্কিল দিয়ে নাদাল বের করেছেন একের পর এক অবিশ্বাস্য ম্যাচ। কিন্তু এদিন পারলেন না। জীবনে এই নিয়ে দ্বিতীয়বার গ্র্যান্ড স্ল্যামের প্রথম রাউন্ড থেকে বিদায় নিলেন তিনি।